Hendrik Proosa

Hendrik Proosa (sündinud 7. detsembril 1983) on eesti multimeediumidisainer ja alpinist. Ta harrastab kaljuronimist ja alpinismi elementidega mägimatkamist. Ta on neljal hooajal tunnistatud Alpiklubi Firn hooaja parimaks kaljuronimises. Ta on lõpetanud 2002. aastal Tallinna Reaalkooli ning 2007. aastal Tartu Ülikooli bioloogia-geograafiateaduskonna geograafia erialal bakalaureusekraadiga. Ta on töötanud Tartu Kunstikoolis animatsiooni, multimeediumi ja kolmemõõtmelise modelleerimise aineõpetajana. 2013. aastal asutas ta Tartus kinofilmide, videote ja telesaadete postproduktsiooni ettevõtte OÜ Kaldera. Proosa on kaljuronija, kes hakkas mägedes käima 2003. aastal ja 2004. aastal astus Alpiklubi Firn liikmeks. Ta on osalenud kaljuronimise võistlustel Eestis, Lätis (Zelma karikavõistlused) ja Leedus, tulnud neil esikolmikusse. Leedus toimunud 2007. aastal Baltikumi meistrivõistlustel saavutas ta III koha. Ta on neljal hooajal tunnistatud Alpiklubi Firn hooaja parimaks kaljuronimises. Hooaja parimaks on koduklubi teda valinud ka teisteski kategooriates: 2007. aastal mägimatkamises (mägimatk Alpides Itaaliast Prantsusmaale: Miage liustikult üle Dome'i sadula tõusuga Mont Blanci tippu) ja 2009. aastal kõrgalpinismis tõusuga Lõuna-Ameerikas kuuetuhandelise Chimborazo tippu. Ta on matkanud ja roninud 2003. aastal Slovakkias Kõrg-Tatrates, 2004. aastal Altais, 2005. aastal Marokos Kõrg-Atlases, Itaalias Alpides Monte Rosa piirkonnas, Soome Olhava piirkonnas ja Ukrainas Krimmi poolsaarel. 2006. aastal matkas ta Kaukaasias koos tõusuga Elbruse idanõlval 5000 m kõrgusele. 2007. aastal retkles ta Alpides, tõusis seal Itaalia marsruuti pidi Mont Blanci (4808 m) tippu ja laskus mööda Gouter' marsruuti. 2008. aastal tegi ta kaljuronimisreisi Sloveeniasse ja Horvaatiasse. 2009. aastal ronis ta Ecuadoris Andides mitme vulkaani tippu, üritas ka Chimborazo tippu tõusta. 2010. aastal võttis ta osa talvisest kümnepäevasest suusamatkast Hibiinides. 2011. aastal osales ta kaljuronimisretkel Kreekas ja Itaalias, 2012. aastal Itaalias Dolomiitides. 2014. aasta alguses osales kümnepäevasel talvisel suusamatkal Hibiinidesse. 2014. aastal Dolomiitides Cinque Torri piirkonnas tegi erinevaid lühemaid kaljumarsruute ning tõusis matka käigus Lagazuoi tippu. 2016. aastal osales matkal Itaalia Alpidesse, matka käigus tõusis Breithorni tippu. 2017. aasta alguses osales kümnepäevasel talvisel suusamatkal Lähispolaar-Uuralitesse. Matka käigus tõusti Uurali mäestiku kõrgeimasse tippu Naroda (1894 m). Sama aasta augustis osales mägimatkal Gruusiasse, mille käigus tõusti ka Kazbeki tippu. 2004 – Mont Blanc (4808 m), mööda Gouter' marsruuti 2005 – Signalkuppe (4554 m), PD raskuskategooria 2005 – Parrotspitze (4436 m), PD 2005 – Ludwigshöhe (4342 m), PD 2005 – Vincentpiramid (4215 m), PD 2005 – Jbel Toubkal (4167 m) 2007 – Mont Blanc (4808 m), tõus Itaalia poolt Gonella marsruuti mööda, laskumine mööda Gouter' marsruuti 2009 – Chimborazo (tõusis üle 6000 m, tipp jäi vallutamata) 2009 – Pichincha vulkaan (4698 m) 2016 – Breithorn (4159 m), tavamarsruut Itaalia poolt 2017 – Kazbek (5047 m), tavamarsruut 2007 – Firni hooaja parim kaljuronimises ja mägimatkamises 2008 – Firni hooaja parim kaljuronimises 2009 – Firni hooaja parim kõrgalpinismis 2010 – Firni hooaja parim kaljuronimises 2012 – Firni hooaja parim kaljuronimises 2017 – Firni hooaja parim mägimatkamises Firni liikmed läbi aegade. firn.ee Hendrik Proosa. firn.ee Tähestikuline nimekiri. lepo.it.da.ut.ee Õpetajad. tartukunstikool.ee Hendrik Proosa. firn.ee Hendrik Proosa. efis.ee Hendrik Proosa. imdb.com Kaldera. loovtartu.ee Hendrik Proosa. kinoonud.planet.ee Hendrik Proosa. "Mis on 3D-film/video/pilt?". mstudio.ee